

RĪGAS VALSTSPILSĒTAS PAŠVALDĪBAS IZGLĪTĪBAS, KULTŪRAS UN SPORTA DEPARTAMENTS

SPORTA UN JAUNATNES PĀRVALDE

Krišjāņa Valdemāra iela 5, Rīga, LV - 1010, tālrunis 67026816, e-pasts iksd.sportjaun@riga.lv

NOLIKUMS

Rīgā

|  |  |  |
| --- | --- | --- |
| 28.01.2025. |  | Nr. DIKS-25-7-nos |

|  |
| --- |
| **Rīgas teātra izrāžu un mazo formu iestudējumu skates nolikums** |

**I. Vispārīgie jautājumi**

1. Nolikums izstrādāts, pamatojoties uz Valsts izglītības satura centra (turpmāk – VISC) nolikumu “Skolu teātri XIII Latvijas Skolu jaunatnes dziesmu un deju svētkos”, kas apstiprināts ar VISC 2024.gada 16.oktobra rīkojumu Nr.4.1-07/78 un nosaka Rīgas teātra izrāžu (turpmāk – Izrādes) un mazo formu iestudējumu (turpmāk – Iestudējumi) skates (turpmāk – Skate) norises kārtību.
2. Skates mērķis ir veicināt audzēkņu kultūras izpratnes un pašizpausmes mākslā lietpratību, sekmēt teātra tradīciju saglabāšanu, kopšanu un līdzdalību Dziesmu un deju svētku tradīcijas pilnveidē.
3. Skates uzdevumi ir:
   1. veicināt audzēkņu talanta, prasmju un spēju izkopšanu teātra mākslas jomā;
   2. nodrošināt teātru kolektīvu sabiedrībai aktuālās, radošas un mākslinieciskas idejas īstenošanu, izmantojot tekstu, skaņu, attēlu, kustību un dažādas tehnoloģijas;
   3. veicināt skolēnu teātra spēles tradīcijas saglabāšanu un attīstību, iesaistoties XIII Latvijas Skolu jaunatnes dziesmu un deju svētkos (turpmāk – Svētki).
4. Skati rīko Rīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvalde sadarbībā ar Rīgas bērnu un jauniešu centra “Laimīte” Rīgas Interešu izglītības metodisko centru (turpmāk – Centrs).
5. Atbildīgais par Skati – Centra galvenais speciālists teātra mākslas jomā Reinis Vējiņš, tālrunis 26371731, e-pasts [rvejins@edu.riga.lv](mailto:rvejins@edu.riga.lv).
6. Skates nolikums un informācija par Skati tiek publicēta Centra tīmekļvietnē www.intereses.lv.

### II. Skates dalībnieki, norises laiks un vieta

1. Skatē piedalās Rīgas valstspilsētas pašvaldības izglītības iestāžu teātra mākslas jomas interešu izglītības audzēkņi un kultūras iestāžu (turpmāk – Iestādes) teātra studiju dalībnieki (turpmāk – Dalībnieki).
2. Izrāžu vērtēšana notiek Iestādēs vai attālināti video formātā no 2025.gada 24.marta līdz 28.martam, pēc ar Iestādēm saskaņota grafika. Grafiks tiek publicēts Centra tīmekļvietnē līdz 2025.gada 7.martam.
3. Iestudējumu vērtēšana notiek:
   1. 2025.gada 31.martā no plkst. 14.00 Rīgas bērnu un jauniešu centrā “Laimīte”, Sarkandaugavas ielā 24, Rīgā;
   2. 2025.gada 1.aprīlī no plkst. 14.00 Rīgas 69.pamatskolā, Imantas ielā 11a, Rīgā;
   3. 2025.gada 2.aprīlī no plkst. 14.00 Rīgas 88.vidusskolā, Ilūkstes ielā 30, Rīgā.

### III. Skates pieteikumu iesniegšana un dalības nosacījumi

1. Skatē Dalībnieki piedalās ar vienu Izrādi (līdz 45 min.) un/vai vienu Iestudējumu (līdz 15 min.).
2. Dalībnieks atbild par iestudētāslugas vai literārā materiāla saskaņošanu ar literārā materiāla autoru vai AKKA/LAA licences saņemšanu Izrādes un Iestudējuma publiskai demonstrēšanai.
3. Pieteikšanās Skatei:
   1. Izrādēm līdz 2025.gada 28.februārim (ieskaitot), aizpildot tiešsaistes pieteikuma anketu. Anketa pieejama: https://forms.office.com/e/uVQqq8eyRg .
   2. Iestudējumiem līdz 2025.gada 28.februārim (ieskaitot), aizpildot tiešsaistes pieteikuma anketu. Anketa pieejama: https://forms.office.com/e/HHNcfJjauq .
4. Iestāžu pedagogi ir atbildīgi par Dalībnieku sabiedriskās kārtības un sabiedrībā pieņemto uzvedības normu ievērošanu, kā arī nepilngadīgo dalībnieku drošību. Centrs ir atbildīgs par drošas vides nodrošināšanu Dalībniekiem Skates norises vietā. Ārkārtas situācijas gadījumos rīkojas atbilstoši Departamenta noteiktajai kārtībai.
5. **Skates vērtēšanas noteikumi un rezultātu paziņošana**
6. Dalībnieku sniegumu vērtē Centra izveidota vērtēšanas komisija (turpmāk – Komisija) 50 punktu sistēmā.
7. Izrāžu un Iestudējumu vērtēšanas kritēriji:
   1. dramaturģiskā materiāla izvēle (kvalitāte, atbilstība izglītojamo vecumposmam un Dalībnieku sastāvam) no viena līdz desmit punktiem;
   2. režisora darbs (režisora ieceres mākslinieciskā realizācija, darbs ar izglītojamajiem) no viena līdz desmit punktiem;
   3. aktieru darbs (organiska darbošanās, skaidra dikcija, kontakts ar klausītāju un skatuves partneri) no viena līdz desmit punktiem;
   4. audiovizuālais noformējums (scenogrāfija, kostīmi, mūzika, komponentu atbilstība izvēlētā materiāla un iestudējuma stilistikai) no viena līdz desmit punktiem;
   5. izrādes koptēls no viena līdz desmit punktiem.
8. Komisijas vērtējums veidojas no Komisijas locekļu piešķirto punktu summas, kas dalīta ar Komisijas locekļu skaitu:
   1. Augstākās pakāpes diploms no 45 līdz 50 punktiem;
   2. I pakāpes diploms no 40 līdz 44,99 punktiem;
   3. II pakāpes diploms no 35 līdz 39,99 punktiem;
   4. III pakāpes diploms no 30 līdz 34,99 punktiem;
   5. Pateicība par piedalīšanos līdz 29,99 punktiem.
9. Vērtējums tiek fiksēts vērtēšanas lapā un protokolā. Komisijas protokoli tiek glabāti saskaņā ar Centra dokumentu klasifikācijas shēmu.
10. Komisijai ir tiesības lemt par balvu piešķiršanu un izvirzīšanu dalībai Valsts izglītības attīstības aģentūras organizētajai Svētku skates 2.kārtai.
11. Komisijas lēmums ir galīgs un neapstrīdams.
12. Informācija par Skates rezultātiem tiek publicēta līdz 2025.gada 4.aprīlim Centra tīmekļvietnē [www.intereses.lv/apvienības/teātris](http://www.intereses.lv/apvienības/teātris).
13. **Dalībnieka personas datu aizsardzība**

**attiecībā uz personas datu apstrādi**

1. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e.punkts.
2. Papildu informācija par personas datu apstrādi pieejama Departamenta tīmekļvietnē <https://iksd.riga.lv/lv/rd-iksd/Personas-datu-apstrade>.
3. Nolikumā noteikto mērķu sasniegšanai un Skates publicitātes nodrošināšanai, tiks veikta Dalībnieku fotografēšana un video ierakstīšana un pasākuma laikā iegūtās fotogrāfijas un veiktie videoieraksti var tikt izvietoti Centra un Rīgas valstspilsētas pašvaldības sociālā tīkla *Facebook* kontā, tīmekļvietnēs iksd.riga.lv, intereses.lv.
4. Departaments un Centrs neuzņemas atbildību par trešo personu foto un/vai video uzņemšanu un to izmantošanu.
5. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Centra e-pasta adresi intereses@riga.lv, norādot dalībnieka identificējošu informāciju (piemēram, fotografēšanas laiku un izskatu raksturojošu informāciju).
6. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu (turpmāk – Piekrišana). Pirms pieteikuma dalībai Skatē iesniegšanas pieteicējs pārliecinās par Piekrišanas esamību vai nodrošina Piekrišanas sagatavošanu (pielikums).
7. Dalībnieks/Dalībnieka likumiskais pārstāvis/pedagogs atbild par precīzu Dalībnieka datu iesniegšanu Iestādei – pasākuma organizatoram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece | D.Vīksna |

|  |
| --- |
| Vējiņš 26371731  Juhņēviča 67181333 |

Pielikums

Rīgas valstspilsētas pašvaldības

Izglītības, kultūras un sporta departamenta

Sporta un jaunatnes pārvaldes 28.01.2025. nolikumam

Nr. DIKS-25-7-nos “Rīgas teātra izrāžu un mazo formu

iestudējumu skates nolikums”

**Likumiskā pārstāvja piekrišana nepilngadīga bērna personas datu publiskošanai**

**saistībā ar dalību Rīgas valstspilsētas pašvaldības Rīgas teātru izrāžu un mazo formu iestudējumu skatē**

|  |  |  |
| --- | --- | --- |
| Es, |  | piekrītu mana bērna |
|  | (vārds, uzvārds) |  |
|  |  |  |
|  | (vārds, uzvārds) |  |
| personas datu publiskošanai – fotogrāfiju un video izvietošanai sociālo tīklu kontos *Facebook*, Rīgas valstspilsētas pašvaldības Izglītības, kultūras un sporta departamenta tīmekļvietnē www.iksd.riga.lv un Rīgas bērnu un jauniešu centra “Laimīte” Rīgas Interešu izglītības metodiskā centra (turpmāk – Centrs) tīmekļvietnē www.intereses.lv.  Esmu informēts, ka varu atsaukt savu piekrišanu personas datu publiskošanai, rakstot uz Centrae-pastu intereses@riga.lv. Centrs nodrošinās attiecīgās personas datu dzēšanu vai aizklāšanu. | | |

|  |  |  |  |
| --- | --- | --- | --- |
| Datums: |  | Likumiskais pārstāvis: |  |
|  |  |  | (paraksts, vārds, uzvārds) |

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece | D.Vīksna |

|  |
| --- |
| Vējiņš 26371731  Juhņēviča 67181333 |